Cham - Alemannische Wikipedia

# Cham

### Us der alemannische Wikipedia, der freie Dialäkt-Enzyklopedy

Wappe
Bild:Cham.jpeg
Basisdate
Kanton: | Zug
Bezirk: | (Zug het kei Bezirk)
BFS-Nr.: | 1702
PLZ: | 6330
Koordinate: | 47.180548 n. Br. 8.459718 ö. L.
Höchi: | 420 m ü. M.
Flächi: | 19,82 km²
Iwohner: | 13´612 (31. Dezember 2006)
Websyte: | http://www.cham
Charte

Cham oder Chom isch e politischi Gmeind im Kanton Zug i de Zentralschwiiz und lyt am Nordufer vom Zugersee. D Nachbarsgmeinde vo Cham sind Hüünebärg, Zug, Steihuuse, Chnoonau und Maschwande. D Partnerstadt isch s glichnamige Cham (Oberpfalz) im Bayrische Wald.

## [ändere] Wappe

En rote Bär uf eme wisse Hintergrund.

## [ändere] Gschicht

S Chamer Gebiet isch scho vor 6000 Jaare besidlet gsi. Die Besidlig isch i de Römierziit fortgsetzt worde. Im Jaar 858 het de Ludwig de Tüütsch de Hof Chama am Zürcher Fraumöister gschenkt. Im Jaar 1360 het Cham s Stadtrecht übercho. Sid em Jaar 1608 isch de Bär s Chamer Wappetier. Im 18. Jaarhundert het d Industrialisierig agfange. D Bevölkerig het zue gno vo 1´321 Iiwohner (1850) uf 10´000 Iiwohner (1986). Im Jaar 1991 het Cham de Wakkerpriis übercho für de sinnvollschti Umgang mit de Baussubstanz, de Frei- und Verchersflächene. Im Jaar 2001 het Cham s Label Energiestadt übercho. Im Jaar 2004 folgt no nach usserordentliche Astrengige i de betroffene Gebiet d Verleiig vom European Energy Award Gold, also s Gold-Energiilabel. Cham isch demit d vierti Gmeind vo de Schwiiz wo so e Uszeichnig überchunt.

## [ändere] Stadtname

Bi de Helvetier het die Ortschafft de Name *Kama ghaa was ungfähr "Dorf" bedütet. D Römer hend de Name überno. Mit em Izug vo de Alemanne hets Dorf den Chama gheisse. Chom isch denn urkundlich festgleit worde im Jahr 1491.

## [ändere] Seheswürdigkeite

Im Jaar 1488 isch anstatt vo nemme Vorgängerhuus d Kappele St.Andreas bout worde, wo spaatgöttlichi Freske enthalte hät.

## [ändere] Weblinks

- Offizielli Website vo de gmeind Cham
- Informatifi Website vo Cham

Kategorie: Ort (Schwiiz) | Innerschwyz

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Español
- Français
- Italiano
- Nederlands
- Polski
- Português
- Русский
- Volapük